المامون (کتاب)

المامون اردو کے مشہور ادیب، مورخ، سیرت نگار، فارسی کے پروفیسر اور سر سید احمد خان کے علمی رفیق شبلی نعمانی کی مرتب کی ہوئی عباسی خلیفہ مامون الرشید کی سوانح عمری ہے۔ یہ کتاب اردو زبان میں تحریر کی گئی ہے۔ شبلی نے یہ کتاب 1889ء میں علی گڑھ کے قیام کے دوران مرتب کی۔ اس لیے اس پر سر سید احمد خان کے اثرات نمایاں ہیں۔ اس کتاب کا دیباچہ سر سید احمد خان کا لکھا ہوا ہے جس میں انھوں نے اچھی تاریخ اور اچھی سوانح عمری کے اوصاف بیان کیے ہیں۔ المامون میں شخصی جزئیات کی کمی نہیں مگر مصنف کی نظر برابر تاریخ پر جمی ہوئی ہے۔ یعنی اس زمانے کی معاشرت اور دوسری علمی و ذہنی جزئیات پر جس کے لیے عہدِ مامونی ممتاز تھا۔ ڈاکٹر سید محمد عبد اللہ، سر سید احمد خان اور ان کے نامور رفقا کی اردو نثر کا فنی اور فکری جائزہ، مقتدرہ قومی زبان اسلام آباد، 1989ء، ص 147 شبلی ایک تجربہ کار مورخ کی طرح مامون الرشید کے ماحول کا بہت اچھا مرقع پیش کرتے ہیں، جس میں مامون کے سوانحی حالات بھی مرکزی حیثیت سے نمایاں ہو جاتے ہیں۔ اس کی تعلیم و تربیت، ولی عہدی کی ساری داستان، شاہزادوں کی تعلیم کے سارے طریقے، امین کی نالائقی اور مامون کا پر امید اور ہونہار لڑکپن اور پھر رنگین عنفوان شباب اور عمر کے سب مرحلے ہمارے سامنے عیاں ہو جاتے ہیں۔سر سید احمد خان اور ان کے نامور رفقا کی اردو نثر کا فنی اور فکری جائزہ، ص 148

 مزید دیکھیے 
 شبلی نعمانی
 دار المصنفین شبلی اکیڈمی
 الفاروق (کتاب)

 حوالہ جات 

زمرہ:1889ء کی کتابیں
زمرہ:دار المصنفین کی مطبوعات
زمرہ:سوانح عمریاں (کتب)
زمرہ:دیوبندی ادب
زمرہ:تصانیف شبلی نعمانی
زمرہ:1887ء کی کتابیں
زمرہ:1887ء کی غیر افسانوی کتب
زمرہ:خلافتیں
زمرہ:ویکی ڈیٹا سے مختلف مختصر وضاحت